भेट्रान कप २०७६

प्रथम अन्तर्राष्ट्रिय आमन्त्रण चितवन भेट्रान कप साधारणतया भेट्रान कप २०७६, ४० वर्ष नाघेका खेलाडीहरू बीच खेलाइएको एक अन्तर्राष्ट्रिय फुटबल प्रतियोगिता थियो जसलाई चितवनको भरतपुरमा पहिलो पटक आयोजना गरिएको थियो। यो प्रतियोगितालाई चितवन भेट्रान फुटबल क्लबले असोज २ गते देखि असोज ६ गते सम्म जिल्ला प्रहरी कार्यालय (चितवन) को ठिक अगाडि अवस्थित गेष्टहाउस चौरमा सञ्चालन गरिएको थियो र सबै खेलहरू सोही चौरमा खेलाइएको थियो।   

प्रतियोगिताको मुख्य प्रायोजक जस्मिन पेण्ट्स रहेको छ भने सह प्रायोजकमा वि एण्ड वि सव मनी ट्रान्सफर, गोर्खा ब्रेवरी, माटर्स, मिलन मार्केट, सेन्ट्रल कलेज आदि रहेका छन्। सहयोगी संस्थाको रूपमा अखिल नेपाल फुटबल सङ्घ चितवन, चितवन खेलकुद पत्रकार मञ्च र गोल नेपाल रहेका छन्।  प्रतियोगिताको पहिलो चरणको खेलहरु दुई दिन सम्म सञ्चालन भएका थिए र उक्त दुबै दिन ४–४ वटा खेल भएको थियोसहभागी १६ मध्ये ८ टोली क्वाटरफाइनल प्रवेश गरेका थिए। क्वाटरफाइनलका खेलहरू असोज ४ गते भएको थियो भने सेमीफाइनलको खेलहरु ५ गते र फाइनल खेल ६ गते भएको थियो। प्रतियोगिताको अन्तिम तथा निर्णायक खेलमा रोयल भेट्रान दार्जिलिङले झापा भेटान क्लबलाई सडनडेथमा पराजित गर्दै उपाधि चुम्न सफल भएको थियो।

 सहभागी टोलीहरू 
भेट्रान कप २०७६ का सहभागी क्लबहरू

विदेशी क्लबहरू
देराहदुन एफसी भारत
रोयल भेट्रान दार्जिलिङ

 स्वदेशी क्लबहरू
चितवन भेट्रान निलो
चितवन भेट्रान रातो
मक्वानपुर भेट्रान हेटौँडा
अभिषेक चर्च नवलपुर
बगरभाइ खलक पोखरा
टि बरगर ललितपुर

नाइट किङ काठमाण्डौ
धरान भेट्रान क्लब, धरान
सानो गौचरन क्लब, काठमाण्डौ
रुपन्देही भेट्रान ११, बुटवल
बिबिसी भेट्रान क्लब, बनेपा
युथ एकेडेमी वीरगञ्ज
कैलाली भेट्रान कैलाली
झापा भेट्रान क्लब, झापा

 व्यक्तिगत पुरस्कारहरू 
पुरस्कार विधाहरूविजेताहरूक्लबउत्कृष्ट गोलरक्षक रूपक गुरुङ झापा भेट्रान क्लब, झापाउत्कृष्ट रक्षापङ्क्तिका खेलाडी प्रनव घोषरोयल भेट्रान दार्जिलिङउत्कृष्ट मध्यपङ्क्तिका खेलाडी बि बान्तवारोयल भेट्रान दार्जिलिङसर्वाधिक गोलकर्ता पल्जर भुटिया पिटररोयल भेट्रान दार्जिलिङसर्वोत्कृष्ट खेलाडी नरेन्द्रमणी लिम्बुझापा भेट्रान क्लब, झापा

 नगद तथा पुरस्कारहरू 
विजेता बन्दै पाहुना टोली रोयल भेट्रान दार्जिलिङले १ लाख १ हजार १११ रुपैयाँ सहित मेडल र ट्रफी प्राप्त गरेका थिए भने दोस्रो स्थानमा चित्त बुझाएको झापा भेट्रान क्लबले कपसहित ५० हजार ५५५ रुपैयाँ नगद पुरस्कार पाएको थियो।

त्यसैगरी म्यान अफ दि म्याचलाई नगद र ट्रफी दिइएको थियो। अन्त्यमा खेल भरिका उत्कृष्ट खेलाडीले १० हजार, उत्कृष्ट गोलरक्षक, उत्कृष्ट रक्षापङ्क्ती, उत्कृष्ट मध्यपङ्क्ती र सर्वाधिक गोलकर्तालाई जनही ५ हजार रुपैयाँ नगद पुरस्कार प्रदान गरिएको थियो।

 सन्दर्भ सामग्रीहरू 

श्रेणी:नेपालमा आयोजना भएका अन्तर्राष्ट्रिय फुटबल प्रतियोगिताहरू
श्रेणी:विकिथन-८ मा बनाइएका वा सुधारिएका लेखहरू